Ændringsforslag til generalforsamlingsvedtagelse 2016 i Egedal Lærerkreds

Egedal Lærerkreds bakker op om Velfærdsalliance-DK!

Velfærdsalliance-DKs formål er, at skabe en bred protestbevægelse mod nedskæringerne i kommunerne. Disse rammer bredt i den offentlige sektor ikke mindst med indførelsen af det såkaldte omprioriteringsbidrag, der tvinger kommunerne ud i en årlig procentvis nedskæring af budgettet.

Velfærdsalliance-DK er skabt på initiativ af 14 københavnske fagforeninger, heriblandt Københavns Lærerforening, BUPL-Hovedstaden, Uddannelsesforbundet Kbh. og en række afdelinger under FOA m.fl., og målet er at få spredt initiativet til en landsdækkende bevægelse.

Generalforsamlingen vedtager følgende:

* Egedal Lærerkreds bakker op om velfærdsalliance-DKs mål og aktiviteter.
* Egedal Lærerkreds vil bl.a. gennem FAK forsøge at brede initiativet ud til andre kredse og samarbejdspartnere.
* Egedal Lærerkreds vil opfordre til, at andre kommunale fagforeninger i Egedal tilslutter sig.
* *Egedal Lærerkreds vil aktivt medvirke til og deltage i evt. lokale arrangementer 12. maj*

Kredsstyrelsen